Mola hamtupi mja wake

MOLA HAMTUPI MJA WAKE. 

Bahati alikuwa msichana mwenye bidii ya mchwa. Bidii yake ilimfanya aongoze tangu chekechea hadi kidato cha nne. Mitihani yote hakuipuuza wala majaribu ya shuleni hukuyafanyia mzaha. Lakini tumeambiwa kuwa dau la mnyonge haliendi joshi. Bahati alikosa pesa za kujiandikisha kwa mtihani wa kitaifa. Hakuwa amelipiwa karo wala pesa za usajili wa mtihani huo wa kitaifa. 

Hali ya majonzi ilimvaa kila alipokumbuka kuwa muda wa kujisajili ulikaribia kwisha. Zaidi, hakujua pesa zingepatika na wapi. Kama angekuwa na uwezo wa kurudisha majira nyuma, angeyasimamisha yasisonge hata sekunde. Alimtegemea mama yake ambaye alikuwa akifanya kazi ya uuzaji wa bidhaa mbalimbali. Ingawa mamake Bahati alitia bidii katika kazi yake, faida aliyopata ilitumika katika mahitaji ya nyumbani. 
Masaibu ya Bahati, yalizidi pale ambapo ilipomdhihirikia kwamba hangeweza kusajiliwa kwa kuwa zilikuwa zimesalia siku mbili tu za kujisajili. Hata hivyo, hakikumzuia kwenda shuleni, hali iliyomhuzunisha zaidi mamake. Kila mara, alimsihi mwanawe kutopoteza muda kwa kwenda shuleni maanake hakuona uwezekano wa bintiye kufanya mtihani. Laiti angelijua pa kutoa pesa, basi naye angelikwishaijaza hii fukwe kusa tafakari na takariri. Lakini, Bahati alikuwa na maoni tofauti. Alimwambia kuwa heri kupata nusu ya shari kuliko kupata shari kamili. 
Siku ya mwisho ya usajili iliwadia, Bahati alishuhudia kwa majonzi wenzake wakishughulika kuhakikisha kuwa kila kitu kilikuwa shwari. Hali hiyo ilimzidi fundo la uchungu moyoni. Kilio chake cha kikweukweu kilipokosa cha kunywa alikiweka wazi. Akalia kwa sauti ya juu iliyomgutusha kila mtu aliyekuwa ukumbini wolimokuwa wakijisajili wanafunzi wenzake. 
Kilio chake kumbe kilimvutia hata mwalimu mkuu ambaye alifika upesi kubaini kilikoni. Alimkuta. Bahati amejikunyata pembeni akilia. Alimwinua na kuondoka naye taratibu kuelekea ofisini mwake. Bahati hakuchelea kumpa dukuduku lililokuwa moyoni mwake. Mwalimu mkuu alijua kuwa Bahati alikuwa na matatizo ya kulipa karo,kwa hivyo alimpan idhini ya kuendelea na masomo,  ila hili la mtihani hakulitarajia. Bahati ndiye aliyekuwa mwanafunzi bora katika darasa lake. Ingekuwaje wengine wafanye mtihani naye akose kufanya? 
Mwalimu mkuu alimwambia mhasibu wa shule kumlipia Bahati pesa za usajili kutoka kwa akaunti yake ila siku ambayo mamake angepeta pesa za kulipa, angemrejeshea. 
Ghafla hiyo, michirizi ya machozi ilianza kufutika na kuacha alama za njia yake kwenye uso mwanana wa Bahati. Ilikuwa bahati ambayo hataisahau kwa wema aliomtendea mwalimu mkuu. Kwa kweli, penye nia hapokasi njia.